Mal som čierneho psa, volal sa depresia
Kedykoľvek čierny pes prišiel,
cítil som sa prázdny a zdalo sa,
že život sa spomalil
Prekvapil ma svojou prítomnosťou
len tak pre nič za nič
Vďaka čiernemu psovi som vyzeral
a cítil sa staršie ako naozaj som
Zatiaľ čo si zvyšok sveta užíval život,
ja som ho videl len cez čierneho psa
Aktivity, ktoré som mal rád,
mi zrazu prestali prinášať potešenie
Zničil mi apetít
Požuval mi pamäť a schopnosť sústrediť sa
Robiť alebo ísť hocikam si s čiernym psom
vyžadovalo nadľudskú silu
V spoločnosti vyňuchal
aj ten zvyšok sebavedomia,
čo som mal a odohnal ho
Moja najväčšia obava bola,
že sa naňho príde
Bál som sa,
že ma ľudia budú súdiť
Kvôli hanbe a stigme z čierneho psa
som sa neustále obával,
že sa naňho príde
Takže som investoval nemálo úsilia,
aby som ho zakryl
Držať krok s citovou lžou je vysiľujúce
Čierny pes ma mohol nútiť
myslieť si a hovoriť negatívne veci
Mohol ma podráždiť
a bol som nepríjemným spoločníkom
Zobral mi lásku
a pochoval intimitu
Najviac miloval, keď ma mohol zobudiť
s opakujúcim sa a negatívnym myslením
Taktiež mi rád pripomínal,
ako budem na ďalší deň zničený
Mať čierneho psa vo svojom živote
nie je ani tak o tom,
že ste smutný alebo skľúčený...
v tom najhoršom je to o tom,
že ste zbavený akéhokoľvek cítenia
Ako som starol,
čierny pes rástol
a začal sa motať okolo mňa čoraz viac
Snažil som sa ho odplašiť s hocičím,
o čom som si myslel, že ho pošle preč
Ale on skôr stále vyhrával
Ísť dole bolo ľahšie ako znova vstať
Takže som sa zlepšil v seba medikácii...
čo v skutočnosti nikdy nepomohlo
Napokon som sa cítil úplne izolovaný
od všetkého a všetkých
Čierny pes nakoniec uspel
v ukradnutí môjho života
Keď stratíte všetku radosť v živote,
môžete začať pochybovať o tom,
aký má vlastne zmysel
Našťastie toto bol ten bod,
kedy som vyhľadal profesionálnu pomoc
Toto bol môj prvý krok
na ceste k uzdraveniu
a hlavný bod zlomu v mojom živote
Naučil som sa,
že nezáleží na tom, kto ste,
čierny pes napáda milióny a milióny ľudí,
je to kríženec,
ktorý dáva každému rovnakú šancu
Tiež som sa naučil,
že neexistuje žiadna
strieborná guľka ani magická pilulka
Lieky môžu zabrať jednému
a iní možno potrebujú úplne iný prístup
Taktiež už viem, že byť úprimný o svojich
citoch k tým, ktorí sú vám najbližšie,
je celkom zásadné
To najdôležitejšie, naučil som sa
nebáť sa čierneho psa
a naučil som ho zopár nových trikov
Čím viac ste unavený a vystresovaný,
tým hlasnejšie breše,
takže je dôležité upokojiť svoju myseľ
Je klinicky preukázané,
že pravidelné cvičenie vie byť také účinné
v boji s depresiou ako antidepresíva
Takže sa choďte prejsť alebo
zabehať si a nechajte ho doma
Veďte si denník nálad,
dostať myšlienky na papier je katarzné
a často vám umožní hlbší náhľad
Taktiež si sledujte veci,
za ktoré ste vďačný
Najdôležitejšie je pamätať si,
že akokoľvek zlé to je...
ak podniknete správne kroky,
hovoríte s tými správnymi ľuďmi,
dni čierneho psa môžu a aj pominú
Nepovedal by som,
že som čiernemu psovi vďačný,
ale bol dobrým učiteľom
Prinútil ma prehodnotiť
a zjednodušiť život
Naučil som sa, že je lepšie
čeliť problémom ako od nich utekať
Čierny pes môže byť vždy
mojim spoločníkom,
ale už nikdy nebude tou beštiou,
ktorou bol
Rozumieme si
Naučil som sa, že cez poznatky,
trpezlivosť, disciplínu a humor sa môže
aj ten najhorší čierny pes vyliečiť
Ak ste v ťažkostiach,
nikdy sa nebojte poprosiť o pomoc
Nemáte sa za čo hanbiť
Jediná hanba je zmeškať život